На основу главе IV, члана 15. и 21. Правилникa о суфинансирању енергетске санације, породичних кућа и станова путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи, термостатских вентила и делитеља топлоте („Службени лист Града Ниша“, број 51/22), става II Решења о образовању Комисије за реализацију мера енергетске санације (број: 1979/2022-01 од 21.06.2022. године), а у вези са одредбама из главе V, VII, VIII, став 2. - 5. Јавног позива за избор привредних субјеката у спровођењу мера енергетске санације породичних кућа и станова путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи, термостатских вентила и делитеља топлоте на територији Града Ниша у 2022. години, објављеним на огласној табли органа и служби Града Ниша, званичној интернет страници Града Ниша, као и на званичној интернет страници Канцеларије за локални економски развој, Комисија за реализацију мера енергетске санације, дана 23.09.2022. године, доноси

**Р Е Ш Е Њ Е**

**I ФОРМИРА СЕ ПРЕЛИМИНАРНА РАНГ ЛИСТА** изабраних директних корисника у спровођењу мера енергетске санације породичних кућа и станова путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи, термостатских вентила и делитеља топлоте на територији Града Ниша у 2022. години и то:

**МЕРА 1 - Набавка и уградња соларних панела, инвертера и пратеће инсталације за породичне куће за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије, израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем.**

|  |  |  |
| --- | --- | --- |
| 1 | 2692-3 | MT KOMEX DOO |
| 2 | 2692-4 | ENERGY NET SERVICES DOO |
| 3 | 2962-1 | TELEFON INŽENJERING DOO |

**МЕРА 2 - Унапређење термотехничких система зграде путем замене система или дела система ефикаснијим системом путем:**

**1) Уградње електронски регулисаних циркулационих пумпи за породичне куће;**

**2) Опремања система грејања са уређајима за регулацију и мерење предате**

**количине топлоте објекту (калориметри, делитељи топлоте, баланс вентили) за станове.**

|  |  |  |
| --- | --- | --- |
| 1 | 2692-6 | TECHNOMER DOO |
| 2 | 2692-4 | ENERGY NET SERVICES DOO |

**II ОДБАЦУЈЕ СЕ**

* пријавa заведенa под бројем: **2692-2** ,,VOLTA TECHNOLOGY DOO“- Beograd, у вези мере (1);
* пријавa заведенa под бројем: **2692-5** ,,ENVIDOME DOO“- Niš,у вези мере (1),

 због тога што су наведене пријаве за предметне мере биле неуредне.

 **III** Учесници Јавног позива имају право увида у поднете пријаве и приложену документацију по утврђивању прелиминарне ранг листе директних корисника, у року од 3 (три) дана од дана објављивања листе.

 На прелиминарну ранг листу директних корисника, подносиоци пријава имају право приговора Комисији у року од 8 (осам) дана од дана њеног објављивања.

 **IV** Решење објавити на огласној табли служби и органа Града Ниша, у улици Николе Пашића бр. 24, Ниш, на званичној интернет страници Града Ниша, линк: [www.ni.rs](http://www.ni.rs), као и на званичној интернет страници Канцеларије за локални економски развој, линк: [www.investnis.rs](http://www.investnis.rs).

***О б р а з л о ж е њ е***

У глави IV, чланом 15. Правилникa о суфинансирању енергетске санације, породичних кућа и станова путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи, термостатских вентила и делитеља топлоте (у даљем тексту: Правилник), прописано је да расподела средстава обухвата расписивање Јавног позива за привредне субјекта (директне кориснике), прикупљање и комплетирање пријава на Јавни позив, контролу формалне исправности и комплетности пријава, испуњеност услова и оцењивање привредних субјеката, а ради утврђивања прелиминарне ранг листе директних корисника и доношења акта о њиховом избору, чланом 21. поменутог Правилника, а у вези са одредбама става II Решења о образовању Комисије за реализацију мера енергетске санације (у даљем тексту: Комисија) и главе VIII, став 2. - 5. Јавног позива за избор привредних субјеката у спровођењу мера енергетске санације породичних кућа и станова путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи , термостатских вентила и делитеља топлоте на територији Града Ниша у 2022. години (у даљем тексту: Јавни позив), прописано је између осталог да Комисија разматра пријаве и у складу са условима Јавног позива, утврђује прелиминарну ранг листу директних корисника, да исту објављује на огласној табли органа и служби Града Ниша, званичној интернет страници Града Ниша, као и на званичној интернет страници Канцеларије за локални економски развој.

 Да учесници Јавног позива имају право увида у поднете пријаве и приложену документацију по утврђивању прелиминарне ранг листе директних корисника, у року од 3 (три) дана од дана објављивања листе.

Да на прелиминарну ранг листу директни корисници имају право приговора Комисији у року од 8 (осам) дана од дана њеног објављивања.

 У глави VII Јавног позива, прописано је да ће се пријава сматрати неуредном, ако у достављеној писаној форми недостаје било који документ из одељка III Јавног позива и уколико подносилац пријаве у остављеном року не изврши допуну, у ком случају ће решењем бити одбачена.

Комисија је, на основу критеријума из Правилника и Јавног позива, констатовала да су пријаве привредних субјеката из става 1. диспозитива овог решења уредне и у складу са Јавним позивом, па је на основу тога формирана прелиминарна ранг листа директних корисника.

 Такође је, на основу наведених прописа, Комисија одлучила да се одбацује:

* пријава заведенa под бројем**: 2692-2** ,,VOLTA TECHNOLOGY DOO“- Beograd, јер је утврђено да нема званичног превода атеста, као и да недостаје доказ да имају запосленог или на неки други начин ангажованог инжењера за меру (1) у вези које је привредни субјект аплицирао.
* пријавa заведенa под бројем: **2692-5** ,,ENVIDOME DOO“- Niš, јер је утврђено да нема званичног превода атеста, као и да недостаје доказ да имају запосленог или на неки други начин ангажованог инжењера за меру (1) у вези које је привредни субјект аплицирао.

 Имајући у виду све наведено, Комисија за реализацију мера енергетске санације је одлучила као у диспозитиву овог решења.

**ПОУКА О ПРАВНОМ СРЕДСТВУ:** На ово решење учесници Јавног позива имају право приговора Комисији у року од 8 (осам) дана од дана објављивања Прелиминарне ранг листе директних корисника. Приговор се предаје Комисији преко Канцеларије за локални економски развој, улица Генерала Милојка Лешјанина број 39, Ниш.

Број: 3456/2022-11

У Нишу, 26.09.2022. године

**КОМИСИЈА ЗА РЕАЛИЗАЦИЈУ МЕРА ЕНЕРГЕТСКЕ САНАЦИЈЕ**